Espanjalaiset
Suurin osa Espanjan asukkaista, noin 31,6 miljoonaa, puhuu ainoana äidinkielenään espanjaa ("español" tai "castellano"). Espanjassa on yhteensä 44 miljoonaa asukasta, joista siis yli 10 miljoonaa puhuu äidinkielenään sekä espanjaa että muuta kuin espanjan kieltä – valtaosa heistä joko katalaania, galegoa tai baskin kieltä.
Espanjan lippu
Espanjan lippu () on Espanjan kuningaskunnan kansallistunnus vaakunan, moton ja kansallishymnin ohella. Se otettiin käyttöön 19. joulukuuta 1981. Lipussa on kolme poikittaista suorakaidetta, punainen, keltainen ja punainen, joista keltainen on kaksi kertaa punaisten levyinen. Vasemmassa reunassa keltaista suorakaidetta on Espanjan vaakuna, mutta lipusta on käytössä myös siviiliversio ilman vaakunaa.